钦定古今图书集成/明伦汇编/氏族典/第442卷 > 《凌迪知万姓统谱》 > 荡意诸
## 钦定古今图书集成/明伦汇编/氏族典/第442卷 > 《凌迪知万姓统谱》 > 荡意诸

按《左传》文公十六年：“宋公子鲍礼于国人。宋饥，竭其
粟而贷之。年自七十以上，无不馈诒也。时加羞珍异，
无日不数于六卿之门。国之材人无不事也。亲自桓
以下，无不恤也。公子鲍美而艳，襄夫人欲通之而不
可，夫人助之施。昭公无道，国人奉公子鲍以因夫人。
于是华元为右师，公孙友为左师，华耦为司马，鳞矔”
为司徒，荡意诸为司城，公子朝为司寇。初，司城荡卒，
公孙寿辞司城，请使意诸为之。既而告人曰：“君无道，
吾官近，惧及焉。弃官，则族无所庇。子，身之贰也，姑纾
死焉。虽亡子，犹不亡族。”既，夫人将使公田孟诸而杀
之，使谓司城去公。对曰：“臣之而逃其难，若后君何？”冬
十一月甲寅，宋昭公将田孟诸未至，夫人、王姬使帅
甸攻而杀之，荡意诸死之。